Coto Mangkasar

Coto mangkasar atawa Pallu coto mangkasarak adalah makanan tradisiunal urang mangkasar, Sulawesi Selatan. Makanan naya diulah matan jeroan sapi nang dijarang salawasan. Jarangan jeroan nang bakambuh duwa dagingnya nang hudah bahiris, hanyar imbah nitu ditambahi bumbu. Rajin, Coto mangkasar dihidangkan dalam mangkuk wan dimakan duwa katupat. Rajin juwa, dijual tapisah, sarah nang manukar handak daging haja kah, jeroan haja kah atawa kambuh kaduduanya. 

Coto mangkasar dikikirakan hudah ada wayah jaman Karajaan Gowa, nang di Kabupatin Gowa rahatan abad ka-16.Tribun Timur: Mengenal lebih dalam coto makassar, intip sejarahnya. Artikel Jumat, 29 September 2017 12:50. Diakses pada 15/I/2018 Dukanu, makanan coto daging sapi bagian sirloin wan tenderloin wastu disurung gasan bubuhan kaluarga karajaan. Pahadangan nitu nang maulah jeroan wastu disurung gasan bubuhan jaba atawa pambantu karajaan.

Mulai Nupimbir 2008, Coto mangkasar tapilih jadi makanan nang disurung ka panumpang panarbangan Garuda Indunisia matan wan ampah ka Mangkassar.

 Bahan 
Rajin daging nang dipakai dalam coto ini adalah daging sapi. Tagal ada jua nang mamakai bamacam-macam daging dalaman sapi nangkaya ilat, otak, limpa, paru-paru, hati, jantung, babat wan lain-lain.Beritagar: Mengulik sejarah dan ciri Coto Makassar . Artikel oleh Febria Silaen, Minggu 24 April 2016 06:48 WIB. Diakses pada 15/I/2018

Sahdan, resep masakan ngini mamakai ampat puluh macam bumbu nang disambat Rampa patang pulo. Bumbun itu, iya bawang habang, bawang sasihung, lombok, bigi-bigian wan kakambangan (sahang, katumbar, jintan, kaminting, pala, cangkih), daun (daun salam, daun limau purut, daun janar, daun sarai, daun sop, daun bawang, daun bawang prei), bubungkahan (laus, tipakan),lawan juwa asam, uyah, gula, kayu manis, duwa kacang cina, hirisan daun bawang wan bawang basanga, lawan juwa parahan limau nipis wayah handak dimakan.

 Jujuhutan 

Tumbung:Makanan Mangkasar
Tumbung:Makanan daging sapi
Tumbung:Soto